ສະຫະປະຊາຊາດຮຽກຮ້ອງໃຫ້ ປະສານງານກັນ ເພື່ອຕອບໂຕ້ຕໍ່ ການປາບປາມຂອງຊີເຣຍ
ທ່ານ Ban ຮຽກຮ້ອງໃຫ້ນາໆຊາດ ປະສານງານກັນ ໃນການຕອບໂຕ້ ຕໍ່ການປາບປາມຂອງຊີເຣຍ
ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ຮຽກຮ້ອງໃຫ້ ນາໆຊາດທຳການຕອບໂຕ້ ແບບມີການປະສານງາ ນກັນ ຕໍ່ການປາບປາມພວກຄັດຄ້ານ ລັດຖະບານຢ່າງຮຸນແຮງຂອງລັດຖະບານຊີເຣຍນັ້ນ ໃນວັນພະຫັດວານນີ້ທ່ານ Ban ໄດ້ກ່າວຫາປະທານາທິບໍດີ Bashar al-Assad ວ່າ ເພີ່ມທະວີຄວາມຮຸນແຮງແລະການກົດຂີ່ ແລະກໍບໍ່ເອົາຫົວຊາຕໍ່ຄຳຮ້ອງຮຽນໃຫ້ຍຸດຕິການ ກໍ່ຄວາມຮຸນແຮງທີ່ໄດ້ຮັບການສະໜັບສະໜຸນໂດຍລັດຖະບານ ຜູ້ນຳຂອງອົງການສະຫະ ປະຊາຊາດເວົ້າວ່າ ພໍແລ້ວສຳລັບການບໍ່ປະຕິບັດຕາມຄຳໝັ້ນສັນຍາທີ່ທ່ານ Assad ໄດ້ ໃຫ້ໄວ້ກ່ຽວກັບການປະຕິຮູບນັ້ນ ໃນເຊົ້າວານນີ້ ພວກນັກເຄື່ອນໄຫວຝ່າຍຄ້ານຂອງຊີເຣຍ ໄດ້ປະກາດທີ່ນະຄອນອິສຕັນບູລ ປະເທດເທີກີ ກ່ຽວກັບການສ້າງຕັ້ງສະພາຜູ້ຕາງໜ້າຂອງກຸ່ມແນວໂຮມຕໍ່ຕ້ານທ່ານ Assad ພວກເຂົາເຈົ້າເວົ້າວ່າ ສະພາດັ່ງກ່າວນີ້ ແມ່ນຮວມທັງສະມາຊິກ 140 ຄົນຊຶ່ງເຄິ່ງນຶ່ງຂອງຈຳ ນວນດັ່ງກ່າວແມ່ນຍັງຢູ່ໃນຊີເຣຍ ສະຫະລັດໄດ້ສະແດງການສະໜັບສະໜຸນ ແຕ່ກໍໃຫ້ຂໍ້ສັງເກດເຖິງຄວາມຈຳເປັນໃນການ ປະສານງານກັນຂະນະທີ່ກຸ່ມດັ່ງກ່າວຍັງປະເຊີນກັບບັນຫາທ້າທາຍຫຼາຍຢ່າງ ຂະນະດຽວກັນ ເຈົ້າໜ້າທີ່ສະຫະລັດກໍໄດ້ຮຽກຮ້ອງໃຫ້ຊາວອະເມຣິກັນ ເດີນທາງອອກ ຈາກຊີເຣຍໃນທັນທີ ໂດຍໄດ້ກ່າວຢໍ້າອີກຄັ້ງນຶ່ງເຖິງຄຳເຕືອນທີ່ອອກໃນເດືອນແລ້ວ ນັບ ແຕ່ນັ້ນມາ ວໍຊິງຕັນກໍໄດ້ເພີ່ມການລົງໂທດຕໍ່ລັດຖະບານຊີເຣຍ